Xalqaro fazoviy stansiyada 50-ekspeditsiya ishi o‘z yakuniga yetmoqda. “Soyuz MS-02” kosmik kemasi Yerga 10 aprel kuni qaytib keladi. Bu haqda Rossiya parvozlarni boshqarish markazi ma’lum qildi. “Soyuz MS-02” xalqaro transport fazoviy kemasi a’zolari - fazogirlar Andrey Borisenko, Sergey Rijikov (Roskosmos) va astronavt Robert Sheyn Kimbrou (NASA) Yerga qaytishga tayyorlanishmoqda”, - deyiladi markaz bayonotida. Shu tariqa, XFS-49/50 ekspeditsiyasi ekipajining koinotda bo‘lish vaqti 173 sutkani tashkil etadi.